noon ay marunong na ng wikang kastila si basilio at nakasagot nang walang nakatawa. ang bagay na iyon ay isinama ng loob ng lahat, ang inaantay na kamalian ay hindi sumipot, walang napatawa at ang pangyayaring iyon ay hindi naipatawad sa kaniya ng mabuting praile, sapagkat sinira ang pag asa ng boong klase at pinabulaanan ang hula. ngunit sino ang makahihinala na lalabas ang anomang bagay na may kabuluhan sa isang ulong ang buhok ay walang ayos na nagtatapos sa katawan ng isang indio na masama ang sapatos at kahahalo pa lamang sa kaniya sa mga ibong mapangunyapit? at kung sa ibang paaralan, na may sadyang pagnanasang ang mga batay matuto, ay nagagalak ang mga nagtuturo kung nakakatagpo ng gayon, sa mga paaralan namang pinamamahalaan ng mga taong ang lalong maramiy nananalig na ang matuto ay makasasama (kun di man sa lahat ay sa mga nag aaral) ang nangyari kay basilio ay hindi minabuti, kayat hindi na siya natanong sa boong taon.